wannaphong/clean_thaiwikipedia huggingface dataset:
# การเผยแพร่คริสต์ศาสนาไฮเบอร์โน-สกอตแลนด์
คณะเผยแพร่คริสต์ศาสนาไฮเบอร์โน-สกอตแลนด์  เป็นคณะเผยแพร่คริสต์ศาสนา (Mission) ที่นำโดยนักบวชชาวไอร์แลนด์ และชาวสกอตแลนด์ในการดำเนินการเผยแพร่คริสต์ศาสนา และก่อตั้งสำนักสงฆ์ในบริเตนใหญ่ และแผ่นดินใหญ่ยุโรปในระหว่างยุคกลาง โครงการเผยแพร่คริสต์ศาสนาเริ่มขึ้นในปี ค.ศ. 563 ในการก่อตั้งไอโอนา โดยนักบุญโคลัมบานักบวชชาวไอร์แลนด์ Columba ในการพยายามสอนศาสนาให้แก่ชาวเกลส์ of อาณาจักรดาลริอาตา และในการเปลี่ยนชาวพิคท์ให้มานับถือคริสต์ศาสนา ในช่วงหลายร้อยปีต่อมาโครงการเผยแพร่คริสต์ศาสนาก็ขยายอำนาจและอิทธิพลเข้าไปในบริเวณอังกฤษของแองโกล-แซ็กซอน และในจักรวรรดิแฟรงค์ การเผยแพร่ในระยะแรกมักจะเกี่ยวข้องกับกิจการที่เรียกว่าคริสต์ศาสนาเคลติค ที่มีลักษณะที่เป็นเอกลักษณ์ตรงการจัดระบบบริหารในแวดวงของสำนักสงฆ์แทนที่จะในขอบข่ายของสังฆมณฑล แต่ต่อมาก็เริ่มมามีลักษณะที่คล้ายคลึงกับลักษณะของแผ่นดินใหญ่ยุโรป
# ซอกเกอร์ซิตี
ซอกเกอร์ซิตี  หรือเป็นที่รู้จักในอีกชื่อว่า สนามกีฬาเอฟเอ็นบี (FNB) เป็นสนามกีฬาที่ตั้งอยู่บริเวณโซวีโต เมืองโจฮันเนสเบิร์ก ประเทศแอฟริกาใต้ ตั้งอยู่ใกล้กับสำนักงานใหญ่สมาคมฟุตบอลแอฟริกาใต้ ซึ่งใช้เป็นสำนักงานของฟีฟ่าและคณะกรรมการจัดการท้องถิ่นของการแข่งขันฟุตบอลโลก 2010

สนามแห่งนี้นอกจากจะเป็นสนามกีฬาสำหรับแข่งขันฟุตบอล ยังเป็นสนามกีฬาที่ใหญ่ที่สุดในทวีปแอฟริกาในปัจจุบัน จุผู้ชมได้ 94,736 คน สถานที่ตั้งของสนามเป็นสถานที่ที่เนลสัน แมนเดลากล่าวปราศรัยครั้งแรกในโจฮันเนสเบิร์กหลังจากที่เขาออกมาจากคุก และยังเป็นที่ที่เคยจัดงานศพของคริส ฮานิ
# พระเจ้าราชวรวงศ์เธอ พระองค์เจ้าพิมพับสรสร้อย
พระเจ้าราชวรวงศ์เธอ พระองค์เจ้าพิมพับสรสร้อย (พ.ศ. 2399 – 22 เมษายน พ.ศ. 2468) เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาวันดี มีพระโสทรขนิษฐา 1 พระองค์ คือ พระเจ้าราชวรวงศ์เธอ พระองค์เจ้าสอางองค์

พระเจ้าราชวรวงศ์เธอ พระองค์เจ้าพิมพับสรสร้อย สิ้นพระชนม์ในรัชสมัยพระบาทสมเด็จพระปกเกล้าเจ้าอยู่หัว เมื่อวันที่ 22 เมษายน พ.ศ. 2468 เวลา 6.20 นาฬิกา ณ พระตำหนักในพระบรมมหาราชวัง ด้วยพระโรควัณโรคภายใน สิริพระชันษา 69 ปี

 พระเกียรติยศ 
 พระอิสริยยศ 
 พระเจ้าวรวงศ์เธอ พระองค์เจ้าพิมพับสรสร้อย (พ.ศ. 2399 – สมัยรัชกาลที่ 5)ราชบัณฑิตยสถาน. พระเจ้าวรวงศ์เธอ (ตอนที่ ๑) (๒๒ พฤษภาคม ๒๕๕๒). เรียกดูเมื่อ 13 เมษายน 2556
 พระเจ้าบวรวงศ์เธอ พระองค์เจ้าพิมพับสรสร้อย (สมัยรัชกาลที่ 5 – 15 กรกฎาคม พ.ศ. 2454)
 พระเจ้าราชวรวงศ์เธอ พระองค์เจ้าพิมพับสรสร้อย (15 กรกฎาคม พ.ศ. 2454 – 22 เมษายน พ.ศ. 2468)

 เครื่องราชอิสริยาภรณ์ 
 ราชกิจจานุเบกษา, พระราชทานเครื่องราชอิสริยาภรณ์จุลจอมเกล้าฝ่ายใน, เล่ม 20, ตอน 35, 29 พฤศจิกายน พ.ศ. 2446, หน้า 615
 ราชกิจจานุเบกษา,พระราชทานเหรียญรัตนาภรณ์ ฝ่ายใน , เล่ม 21, ตอน 32, 6 พฤศจิกายน พ.ศ. 2447, หน้า 570
# พระเจ้าราชวรวงศ์เธอ พระองค์เจ้าภัควดี
พระเจ้าราชวรวงศ์เธอ พระองค์เจ้าภัควดี (1 เมษายน พ.ศ. 2398 – 3 กันยายน พ.ศ. 2483) เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาพลอย ได้รับพระมหากรุณาธิคุณเป็นพิเศษจากพระบาทสมเด็จพระจอมเกล้าเจ้าอยู่หัว พระราชทานหีบหมากเสวยลงยา และโต๊ะทองคำ

หลังเกิดการเปลี่ยนแปลงการปกครองในปี พ.ศ. 2475 ทำให้เหล่าพระบรมวงศานุวงศ์ทั้งหลายต้องดำรงพระชนม์ชีพอยู่อย่างยากลำบากและขัดสน บางพระองค์ถูกปลดออกจากงานราชการ บางพระองค์ต้องทรงลี้ภัยไปประทับยังต่างประเทศ บางพระองค์ถูกลดเบี้ยหวัดเงินปี ซึ่งพระเจ้าราชวรวงศ์เธอ พระองค์เจ้าภัควดีก็ทรงเป็นหนึ่งในพระบรมวงศานุวงศ์ที่ได้รับผลกระทบ ด้วยทรงได้รับเบี้ยหวัดเงินปีไม่เพียงพอต่อการดำรงพระชนม์ชีพ จนถึงขนาดต้องไปหยิบยืมจากพระบรมวงศานุวงศ์พระองค์อื่น โดยในเรื่องนี้มีใจความปรากฏในลายพระหัตถ์ของหม่อมเจ้าหญิงจงจิตรถนอม ดิศกุล ที่ทรงเขียนไปถวายแด่สมเด็จพระเจ้าบรมวงศ์เธอ กรมพระยาดำรงราชานุภาพ ผู้เป็นพระบิดาซึ่งทรงประทับอยู่ที่ปีนัง มีความในจดหมายว่า “เมื่อ ๒ วันนี้ พระองค์ภัควดีเสด็จมาที่บ้านรับสั่งว่าเงินงวดยังไม่ออก ไม่มีเงินจะใช้เลย ท่านขอยืมหม่อนฉัน ๒๐ บาท หม่อมฉันได้ทูลว่าหม่อมฉันก็ยากจน ท่านก็วิงวอนอยู่ท่าเดียวเลยต้องถวายท่าน รับสั่งว่าเคยไปทูลรบกวนเสด็จอาถ้าท่านจะกวนหม่อมฉันแทนเสด็จพ่อ เห็นว่าเพียง ๒๐ บาทจึงได้ถวายไปเพื่อสงเคราะห์แก่พระราชวงศ์”ลายพระหัตถ์โต้ตอบระหว่างสมเด็จฯ กรมพระยาดำรงราชานุภาพ กับหม่อมเจ้าจงจิตรถนอม ดิศกุล ที่ระลึกในการพระราชทานเพลิงศพ หม่อมเจ้าจงจิตรถนอม ดิศกุล ณ เมรุหน้าพลับพลาอิศริยาภรณ์ วัดเทพศิรินทราวาส 2 พฤศจิกายน 2521

พระเจ้าราชวรวงศ์เธอ พระองค์เจ้าภัควดี สิ้นพระชนม์ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เมื่อวันที่ 3 กันยายน พ.ศ. 2483 สิริพระชันษา 85 ปี เป็นพระราชธิดาในพระบาทสมเด็จพระปิ่นเกล้าเจ้าอยู่หัว ที่สิ้นพระชนม์เป็นลำดับท้าย ๆ มีพระชนม์ยาวนานถึง 5 แผ่นดิน

 พระเกียรติยศ 
 พระอิสริยยศ 
พระเจ้าวรวงศ์เธอ พระองค์เจ้าภัควดี (1 เมษายน พ.ศ. 2398 – รัชสมัยรัชกาลที่ 5)ราชบัณฑิตยสถาน. พระเจ้าวรวงศ์เธอ (ตอนที่ ๑) (๒๒ พฤษภาคม ๒๕๕๒). เรียกดูเมื่อ 13 เมษายน 2556
พระเจ้าบวรวงศ์เธอ พระองค์เจ้าภัควดี (รัชสมัยรัชกาลที่ 5 – 15 กรกฎาคม พ.ศ. 2454)
พระเจ้าราชวรวงศ์เธอ พระองค์เจ้าภัควดี (15 กรกฎาคม พ.ศ. 2454 – ปัจจุบัน)

 เครื่องราชอิสริยาภรณ์ 
 ราชกิจจานุเบกษา, พระราชทานเหรียญรัตนาภรณ์ ฝ่ายใน , เล่ม ๒๑, ตอน ๓๒, ๖ พฤศจิกายน พ.ศ. ๒๔๔๗, หน้า ๕๗๐
# ปฏิบัติการบอดีการ์ด
ปฏิบัติการบอดีการ์ด ซึ่งดำเนินการในระหว่างสงครามโลกครั้งที่สอง เป็นแผนการลวงทางยุทธศาสตร์โดยรวมของฝ่ายสัมพันธมิตรในทวีปยุโรป ระหว่างปี ค.ศ. 1944 โดยเป็นส่วนหนึ่งของการเตรียมการการรุกรานนอร์ม็องดี จุดประสงค์หลักของแผนการดังกล่าวคือการชักจูงให้ฝ่ายเยอรมันเชื่อว่าการรุกรานทวีปยุโรปตะวันตกเฉียงเหนือจะเกิดขึ้นช้าว่าที่วางแผนไว้จริง และคุกคามจะโจมตีในสถานที่อื่นนอกเหนือไปจากเป้าหมายที่แท้จริง รวมทั้งจังหวัดปาดกาแล, คาบสมุทรบอลข่าน, ประเทศฝรั่งเศสตอนใต้, นอร์เวย์ และการโจมตีของโซเวียตในบัลแกเรียและตอนเหนือของนอร์เวย์

ส่วนหลักของปฏิบัติการบอดีการ์ดคือการใช้อุบายหลอกลวงข้าศึกเกี่ยวกับการกะเวลา น้ำหนัก และทิศทางของการรุกรานอร์ม็องดี โรเจอร์ เฮสเต็ธ ผู้ซึ่งช่วยวางแผนและดำเนินการตามปฏิบัติการในขณะที่ทำงานอยู่ใน "อ็อบส์บี" ภาคการหลอกลวงของกองบัญชาการทหารสูงสุดของกองกำลังรบนอกประเทศสัมพันธมิตร ได้บันทึกในหนังสือของเขาถึงเป้าหมายสามประการของปฏิบัติการบอดีการ์ด ซึ่งทั้งหมดนี้ได้ละไว้ในภาคผนวกวายของคอสแซค (COSSAC) แผนการหลอกลวงก่อนหน้า เป้าหมายดังกล่าวประกอบด้วย:
 เพื่อชักชวนกองบัญชาการทหารเยอรมันให้เชื่อว่าการโจมตีหลักและการโจมตีที่ตามมาจะเกิดขึ้นในหรือทางตะวันออกของจังหวัดปาส์-เดอ-กาเลส์ อันจะเป็นการกระตุ้นให้ข้าศึกคงกำลังหรือเสริมกำลังทางบกและทางอากาศ รวมไปถึงเครื่องป้องกันข้าศึกที่นั่น ซึ่งจะทำให้การป้องกันบริเวณอื่นอ่อนแอลง โดยเฉพาะอย่างยิ่ง พื้นที่เมืองค็อง
 เพื่อสร้างความสงสัยให้กับข้าศึกถึงวันที่และเวลาของการโจมตีที่แท้จริง
 ระหว่างและหลังจากการโจมตีหลัก เพื่อจำกัดวงของกองกำลังทางบกและทางอากาศของเยอรมนีให้อยู่ในหรือทางตะวันออกของจังหวัดปาส์-เดอ-กาเลส์จำนวนมากที่สุดเท่าที่จะเป็นไปได้ เป็นเวลาอย่างน้อย 14 วัน

แผนบอดีการ์ดถูกสร้างขึ้นโดยส่วนควบคุมลอนดอน อันเป็นผลสืบเนื่องมาจากการประชุมเตหะรานในเดือนพฤศจิกายน ค.ศ. 1943 ปฏิบัติการดังกล่าวถูกแบ่งออกเป็นสามปฏิบัติการย่อย: ปฏิบัติการความทรหด ซึ่งประกอบด้วยส่วนทางเหนือ (ถูกออกแบบมาเพื่อลวงฝ่ายเยอรมันว่าจะมีการรุกรานนอร์เวย์) และส่วนทางใต้ (ซึ่งลวงฝ่ายเยอรมันว่าจะมีการรุกรานที่ปาส์-เดอ-กาเลส์) อีกปฏิบัติการหนึ่ง คือ ปฏิบัติการเซเพลิน เพื่อแสดงความต้องการว่าจะมีการยกพลขึ้นบกบนเกาะครีตหรือในโรมาเนีย นอกจากนี้ยังมีอีก 36 ปฏิบัติการย่อยซึ่งไม่ขึ้นกับส่วนควบคุมลอนดอน
# แร้งเทาหลังขาว
แร้งเทาหลังขาว (อังกฤษ: The Indian White-rumped Vulture; ชื่อวิทยาศาสตร์: Gyps bengalensis) นกล่าเหยื่อจำพวกอีแร้งชนิดหนึ่ง

 ลักษณะ 
จัดเป็นนกขนาดใหญ่ชนิดหนึ่ง ลำตัวยาวถึง 90 เซนติเมตร สีลำตัวดำแกมสีน้ำตาล บริเวณส่วนหัวและลำคอไม่มีขนปกคลุมเป็นแผ่นหลังสีคล้ำตอนล่างของคอมีขนเป็นวงสีขาวรอบหลังตอนล่างและโคนหางสีขาวเด่นชัดบริเวณด้านในของต้นขามีแต้มสีขาวซึ่งจะเห็นได้ชัดขณะเกาะยืน นกอายุน้อยลำตัวสีน้ำตาลออกแดงหรือสีน้ำตาลเข้มไม่มีแถบสีขาวเลย 

 พฤติกรรมและการขยายพันธุ์ 
กินซากสัตว์เป็นอาหาร ทำรังในเดือนพฤศจิกายนและธันวาคมจนถึงเดือนกุมภาพันธ์ ทำรังบนยอดไม้สูง เคยพบทำรังบนยอดต้นมะพร้าว วางไข่ครั้งละ 1 ฟอง ทั้งสองเพศช่วยกันทำรังและกกไข่ 

 การกระจายพันธุ์ 
มีการแพร่กระจายพันธุ์ตั้งแต่ภูมิภาคเอเชียใต้, จีนด้านตะวันออกเฉียงใต้ และทั่วภูมิภาคเอเชียตะวันออกเฉียงใต้ ในป่าชุมนุมใกล้กับที่อยู่ของมนุษย์เคยพบมีชุกชุมทั่วไปในบริเวณที่ราบชอบเกาะอยู่ในฝูงใหญ่บนต้นไม้ตามลาดเขาและต้นไม้สูงตามชายป่าหรือริมไร่นา  สำหรับในประเทศไทย แร้งเทาหลังขาวเป็นนกที่หาดูได้ยากมาก มีรายงานการพบแร้งชนิดนี้ที่เขตรักษาพันธุ์สัตว์ป่าทุ่งใหญ่-ห้วยขาแข้ง ในเขตจังหวัดตากและจังหวัดอุทัยธานี ที่ใกล้โรงฆ่าสัตว์ จังหวัดปัตตานี และที่ทุ่งนาริมถนนในจังหวัดชัยภูมิ  เป็นต้น

 สถานะอนุรักษ์ 
ปัจจุบัน แร้งเทาหลังขาว เป็นนกที่หาได้ยากมากในประเทศไทย จึงถูกจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 เช่นเดียวกับแร้งและนกในกลุ่มเดียวกันนี้ชนิดอื่น ๆ
# ณัชชา อารีย์รัก
ณัชชา อารีย์รัก (19 ธันวาคม พ.ศ. 2531 - ปัจจุบัน) หรือ  "อุ๋งอิ๋ง"  เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3 มีผลงานโฆษณา ครั้งแรกเป็นของกานิเย่เมื่อปี พ.ศ. 2551 และเริ่มมีชื่อเสียงเป็นที่รู้จักมากขึ้นเมื่อเข้ารอบเป็น ID10 ในการประกวด The Idol Project 1 (ดิ ไอดอล โปรเจกต์ 1)  ทางสถานีวิทยุโทรทัศน์ไทยทีวีสีช่อง 3 หลังจากนั้นได้ถ่ายแบบ และเล่นมิวสิกวิดีโอบ้าง จนล่าสุดได้รับบทเป็น ม่ายสาววัย 30 ปี  น้องสาวของ "โยธิต" ผู้มีจิตใจดี เสียสละ รักครอบครัว และหลงรัก "เสือ" มากจนหลงผิด ที่ชื่อว่า "โยถิกา" ในละครเรื่อง "เพียงใจที่ผูกพัน"

 ประวัติ 
ณัชชา อารีย์รัก เขียนสะกดเป็นชื่อภาษาอังกฤษได้ว่า "Natcha Arirak" ซึ่งเป็นชื่อที่ใช้ในการแสดง แต่แท้จริงแล้วอุ๋งอิ๋งมีชื่อจริงว่า กนกวรรณ อร่ามอารีรักษ์ เกิดวันที่  ในตัวเมืองจังหวัดกระบี่ ภาคใต้ของไทย และเคยเปิดเผยว่า ชื่อเล่น "อุ๋งอิ๋ง" แผลงมาจากที่คุณแม่ตั้งให้ว่า "ยู้อิ๋งนิ้ง" มาตั้งแต่กำเนิด ปัจจุบันศึกษาอยู่ที่คณะนิเทศศาสตร์ สาขาเอกวิทยุโทรทัศน์ ชั้นปีที่ 3 มหาวิทยาลัยกรุงเทพ

 ผลงาน 
 ละครโทรทัศน์ 
 ปี  ละคร  รับบทเป็น 2553  เพียงใจที่ผูกพัน  โยถิกา

 การประกวด  
 ID10 ในการประกวด The Idol Project 1 (ดิ ไอดอล โปรเจกต์ 1)  ทางสถานีวิทยุโทรทัศน์ไทยทีวีสีช่อง 3

 ภาพยนตร์โฆษณา 
 ปี พ.ศ.  โฆษณา พ.ศ. 2551  กานิเย่

 มิวสิกวิดีโอ 
 เพลง  นักร้อง คนนี้แฟนฉัน   นุ้ย สุวีณา

 ผลงานอื่น  
 ประกาศแจ้งรายการ ช่อง3 (ชั่วคราว)
 ถ่ายแบบนิตยสารวัยรุ่น
# กางเขนรูธเวลล์
กางเขนรูธเวลล์  เป็นกางเขนหินของสมัยแองโกล-แซ็กซอนที่อาจจะสร้างมาตั้งแต่คริสต์ศตวรรษที่ 8Wilson, 72. Other datings are usually earlier rather than later. เมื่อรูธเวลล์เป็นส่วนหนึ่งของราชอาณาจักรนอร์ทธัมเบรียของแองโกล-แซ็กซอน แต่ในปัจจุบันรูธเวลล์เป็นส่วนหนึ่งของสกอตแลนด์ กางเขนแองโกล-แซ็กซอนมีลักษณะคล้ายคลึงกับมหากางเขนในสมัยเดียวกันของไอร์แลนด์ และกางเขนทั้งสองแบบเป็นส่วนหนึ่งของศิลปะเกาะ

 องค์ประกอบ 
บนตัวกางเขนรูธเวลล์เป็นรูปลักษณ์สลักนูนเช่นเดียวกับที่พบบนกางเขนแองโกล-แซ็กซอนอื่นๆ ที่เป็นงานสลักนูนขนาดใหญ่ที่สุดในบรรดางานสลักนูนแองโกล-แซ็กซอนทั้งหลาย นอกจากนั้นก็ยังมีคำจารึกทั้งภาษาละตินและอักษรรูนส์ซึ่งมักจะไม่ปรากฏบนงานอนุสรณ์คริสเตียน อักษรรูนส์ที่ปรากฏคล้ายคลึงกับบรรทัดที่ 39 ถึง 64 ของ “The Dream of the Rood” ซึ่งเป็นกวีนิพนธ์ภาษาอังกฤษเก่าที่อาจจะมาสลักในภายหลัง กางเขนสูง 5.5 เมตร กางเขนถูกทุบเป็นเสี่ยงๆ โดยนักทำลายรูปเคารพเพรสไบทีเรียนเมื่อปี ค.ศ. 1664 และทิ้งซากไว้ในบริเวณวัดจนกระทั่งเมื่อได้รับการบูรณะในปี ค.ศ. 1818 โดยเฮนรี ดันแคน ในปี ค.ศ. 1887 กางเขนรูธเวลล์ก็ได้รับการย้ายไปตั้ง ณ ที่ตั้งปัจจุบันที่วัดที่รูธเวลล์, ดัมฟรีสเชอร์, สกอตแลนด์ ภายใต้มุขตะวันออกที่สร้างขึ้นโดยเฉพาะสำหรับเป็นที่ตั้งInformation boards, Ruthwell Church.

กางเขนรูธเวลล์เป็นทั้งงานที่มีชื่อเสียงที่สุดและสลักเสลาอย่างละเอียดที่สุดของงานมหาประติมากรรมแองโกล-แซ็กซอนWilson, 72. และอาจจะเป็นลายลักษณ์อักษรของกวีนิพนธ์อังกฤษที่เก่าแก่ที่สุดของอังกฤษที่เก่ากว่าหนังสือกวีนิพนธ์อังกฤษฉบับต่างๆThis depends on the date allocated to the cross itself, and also the runic inscriptions, which may be later (see below). The earliest English manuscripts containing poetry are two versions of Bede that contain Cædmon's Hymn, and are dated to the 8th century: the Moore Bede and Saint Petersburg Bede. กางเขนรูธเวลล์ได้รับการบรรยายโดยนิโคลัส เพฟเนอร์ว่า “กางเขนบิวคาสเซิลและกางเขนรูธเวลล์....เป็นงานอันยิ่งใหญ่ที่สุดของยุคนั้นของยุโรปทั้งหมด”Pevsner - Introduction.
# หีบแฟรงค์
หีบแฟรงค์  เป็นหีบที่สลักจากกระดูกวาฬของสมัยแองโกล-แซ็กซอน ที่ในปัจจุบันเป็นของพิพิธภัณฑ์บริติช, ลอนดอน, อังกฤษ หีบแน่นไปด้วยลวดลายสลักด้วยมีดแซะเป็นฉากเรื่องราวแบบงานสลักนูนราบสองมิติ พร้อมด้วยคำจารึกส่วนใหญ่ที่เป็นอักษรรูนส์ การตีความหมายของภาพและอักษรจารึกยังคงเป็นเรื่องที่ศึกษากันอยู่อย่างลึกซึ้งVandersall, Amy L. "The Date and Provenance of the Franks Casket" Gesta 11.2 (1972:9-26) p. 9; Ms Vandersall summarises the previous scholarship as at 1972 in setting the casket into an art-historical, rather than linguistic context.  Mrs Leslie Webster, former Keeper at the British Museum and the leading expert, is publishing a new short book on the casket in 2010- see the bibliography. แต่โดยทั่วไปแล้วเชื่อกันว่ามีที่มาจากนอร์ทธัมเบรียThe first considerable publication, by George Stephens, Old-Northern Runic Monuments of Scandinavia and England (1866-1901) I-II:470-76, 921-23, III:200-04, IV:40-44, placed it in Northumbria and dated it in the eighth century. หีบแฟรงค์เป็นงานชิ้นที่มีความสำคัญในการทำความเข้าใจถึงวัฒนธรรมแองโกล-แซ็กซอนตอนต้น

หัวข้อและที่มาของภาพสลักบนหีบแตกต่างกันไป ที่รวมทั้งภาพคริสเตียนภาพหนึ่ง “การชื่นชมของแมไจ” และ ภาพที่มาจากประวัติศาสตร์โรมัน (จักรพรรดิไททัส) และ ตำนานเทพโรมัน (รอมิวลุส และรีมุส) และภาพจากตำนานของชนพื้นเมืองเจอร์มานิค: ตำนานเจอร์มานิคเกี่ยวกับเวย์แลนด์ช่างตีเหล็ก, ฉากจากตำนานซิเกิร์ด และตำนานจากตอนที่หายไปของตำนานเกี่วยกับอยิลลัซน้องชายของเวย์แลนด์ช่างตีเหล็กVandersall 1972:9. คำจารึก “แสดงถึงความสามารถทางภาษาและอักขระ แม้ส่วนใหญ่จะเขียนโดยใช้ภาษาอังกฤษเก่าและอักษรรูนส์ ขณะที่ยังเขียนเป็นภาษาละติน”Webster (Blackwell) บ้างก็เขียนกลับหัวกลับหางหรือจากขวาไปซ้าย จะเห็นได้ชัดว่าเป็นลักษณะของหีบเป็นงานที่เลียนแบบงานหีบสลักงาช้างของยุคโบราณตอนปลายของเบรสเชีย เช่นเดียวกับหีบโวโรลีซึ่งเป็นงานของไบแซนไทน์ที่แผลงมาจากศิลปะคลาสสิกที่สร้างราว ค.ศ. 1000Webster (Blackwell)
# เดนนิส กาบอร์
เดนนิส กาบอร์ ซีบีอี, เอฟอาร์เอส (Dennis Gabor CBE, FRS; 5 มิถุนายน ค.ศ. 1900 - 9 กุมภาพันธ์ ค.ศ. 1979) นักประดิษฐ์และวิศวกรไฟฟ้าชาวอังกฤษเชื้อสายยิว-ฮังการี Arthur T. Hubbard (1995) The Handbook of surface imaging and visualization CRC Press, 1995. เป็นผู้ค้นพบหลักการของการสร้างภาพ 3 มิติแบบฮอโลกราฟี โดยบังเอิญขณะกำลังพัฒนาปรับปรุงคุณภาพของกล้องจุลทรรศน์อิเล็กตรอน การค้นพบครั้งนี้ทำให้เขาได้รับรางวัลโนเบลสาขาฟิสิกส์ ในปี ค.ศ. 1971 "Fizikai Szemle 1999/5 - Zsolt Bor: OPTICS BY HUNGARIANS" (with Dennis Gabor), József Attila University, Szeged, Hungary, 1999, webpage:KFKI-Hungary-Bor.

เดนนิส กาบอร์เกิดในครอบครัวชาวยิวที่บูดาเปสต์ ประเทศฮังการี หลังจากจบการศึกษาวิศวกรรมไฟฟ้าจากฮังการี และเยอรมนี ก็ได้ทำงานวิจัยเกี่ยวกับหลอดรังสีคาโทด และเครื่องออสซิโลกราฟ 

หลังจากอดอล์ฟ ฮิตเลอร์ และพรรคนาซีเข้ามามีอำนาจในปี ค.ศ. 1933 เขาได้อพยพออกจากนาซีเยอรมนี และได้รับเชิญไปทำงานในประเทศอังกฤษ เขาได้รับสัญชาติอังกฤษในปี ค.ศ. 1946

เขาเสียชีวิตเมื่อวันที่ 9 กุมภาพันธ์ ค.ศ. 1979 ที่ลอนดอน ประเทศอังกฤษ
# การเสด็จสู่แดนผู้ตาย
การเสด็จสู่แดนผู้ตายพระคัมภีร์ ภาคพันธสัญญาใหม่, พิมพ์ครั้งที่ 3, กรุงเทพ : คณะกรรมการคาทอลิกเพื่อคริสตศาสนธรรม แผนกพระคัมภีร์, 2550, หน้า 770 (,) เป็นหลักความเชื่อหนึ่งในเทววิทยาคริสเตียนตามหลักข้อเชื่อของอัครทูตและหลักข้อเชื่ออะทาเนเซียนที่กล่าวว่า “พระเยซูเสด็จสู่แดนผู้ตาย” ซึ่งเป็นนรกภูมิแบบหนึ่งตามความเชื่อของชาวยิว แต่เพราะความที่ขาดการอ้างอิงที่ชัดแจ้งในบทบันทึกทางศาสนาทำให้ความเชื่อนี้ยังยังคงเป็นที่ถกเถียงและตีความแตกต่างกันอยู่D. Bruce Lockerbie, The Apostle's Creed: Do You Really Believe It (Victor Books, Wheaton, IL) 1977:53-54, on-line text .
# วัดสะแก (จังหวัดปทุมธานี)
วัดสะแก ตั้งอยู่ในหมู่ที่ 2 บ้านธาตุ ตำบลสามโคก อำเภอสามโคก จังหวัดปทุมธานี ห่างจากตัวจังหวัดประมาณ 6 กิโลเมตร สร้างในราว พ.ศ. 2115 สมัยอยุธยาตอนกลาง (รัชสมัยสมเด็จพระมหาธรรมราชา) จึงมีสิ่งเก่าแก่ในวัดมากมายได้แก่ หมู่เจดีย์ เจดีย์แบบจีน (ถะ) พระประธานที่งดงาม วิหารเก่า พระเจดีย์เก่า พระพุทธรูป และเรือนไทย ภายในวัดมีกุฏิสงฆ์ อาคารทรงไทยแบบรามัญ เป็นอาคารเจดีย์ย่อมุมไม้สิบสองและเจดีย์แบบอื่น มีโบสถ์และหอระฆังเก่าสมัยอยุธยา

สะแก
สะแก
หมวดหมู่:โบราณสถานในจังหวัดปทุมธานี
# พระคริสต์ทรงพระสิริ
พระคริสต์ทรงพระสิริ  หรือ พระคริสต์ผู้ยิ่งใหญ่ ,The lexically similar Maestà, Italian for "majesty", conventionally designates an iconic formula of the enthroned Madonna with the child Jesus.  เป็นภาพพระเยซูประทับบนบัลลังก์ในฐานะประมุขของโลก ในการวางองค์ประกอบของงานศิลปะจะเป็นภาพที่จะมองจากด้านหน้าเสมอ และมักจะขนาบด้วยคนหรือสิ่งศักดิ์สิทธิ์ต่างๆ ที่เปลี่ยนไปแล้วแต่บริบท ลักษณะ

ภาพ “พระคริสต์ทรงพระสิริ” เป็นภาพที่วิวัฒนาการมาตั้งแต่ศิลปะคริสเตียนยุคแรกที่นำมาโดยตรงจากภาพจักรพรรดิโรมันบนบัลลังก์ ในศิลปะไบแซนไทน์จะมีลักษณะที่ต่างออกไปเล็กน้อยเป็นภาพครึ่งพระองค์ “พระคริสต์ผู้ทรงสรรพานุภาพ” (Christ Pantocrator) และจะไม่มีสิ่งอื่นใดประกอบ และภาพ “เดอีซิส” (Deesis) ที่เป็นภาพทั้งพระองค์บนบัลลังก์ขนาบด้วยพระแม่มารีย์และนักบุญยอห์นผู้ให้บัพติศมาและนักบุญองค์อื่น ๆ ทางตะวันตกองค์ประกอบของภาพวิวัฒนาการมาโดยตลอดจนกระทั่งถึงสมัยฟื้นฟูศิลปวิทยา และยังคงดำรงความสำคัญจนมาถึงปลายศิลปะบารอกที่เป็นภาพที่ลอยอยู่บนฟ้า

ระเบียงภาพ
# วัดสะแก
วัดสะแก อาจหมายถึง
 วัดสะแก อำเภอจัตุรัส จังหวัดชัยภูมิ
 วัดสะแก อำเภอเมืองนครราชสีมา จังหวัดนครราชสีมา
 วัดสะแก อำเภอบางใหญ่ จังหวัดนนทบุรี
 วัดสะแก อำเภอสามโคก จังหวัดปทุมธานี
 วัดสะแก อำเภออุทัย จังหวัดพระนครศรีอยุธยา
 วัดสะแก ชื่อเดิมของวัดสระเกศราชวรมหาวิหาร เขตป้อมปราบศัตรูพ่าย กรุงเทพมหานคร
 วัดสะแกเครือ อำเภอเมืองตาก จังหวัดตาก
 วัดสะแกแสง อำเภอขามสะแกแสง จังหวัดนครราชสีมา
 วัดสะแกงาม เขตบางขุนเทียน กรุงเทพมหานคร
 วัดสะแกงาม อำเภอราชสาส์น จังหวัดฉะเชิงเทรา
 วัดสะแกงาม อำเภอพิมาย จังหวัดนครราชสีมา
 วัดสะแกงาม อำเภอเมืองเพชรบูรณ์ จังหวัดเพชรบูรณ์
 วัดสะแกซำ อำเภอเมืองบุรีรัมย์ จังหวัดบุรีรัมย์
 วัดสะแกซึง อำเภอปากพลี จังหวัดนครนายก
 วัดสะแกพนาราม อำเภอเมืองเพชรบูรณ์ จังหวัดเพชรบูรณ์
 วัดสะแกราย อำเภอเมืองนครปฐม จังหวัดนครปฐม
# กฤษณ์ โชคทิพย์พัฒนา
กฤษณ์ โชคทิพย์พัฒนา หรือ "จ๊อด" เป็นสมาชิกวงกัมปะนี และอดีตสมาชิกวงบัตเตอร์ฟลาย โปรดิวเซอร์ผู้มีชื่อเสียงคนหนึ่งของวงการเพลง

 ประวัติ 

 ผลงาน 
 ผลงานร่วมกับเรวัต พุทธินันทน์และวงคีตกวี พ.ศ. 2525 ชุดเรามาร้องเพลงกัน โดยครั้งนั้นกฤษณ์เป็นผู้บันทึกเสียงอีกด้วย
รายชื่อเพลง
 ไม่เป็นไร
 เรามาร้องเพลงกัน
 ทุกๆคน (เป็นคนดี)
 เธอ
 ทำอยู่ทำไป
 ฮูเลเล
 วีณาแกว่งไกว
 ขลุ่ยผิว
 ดอกไม้ไปไหน
 ดนตรี คีตา (เวหาจักรวาล)
 ดนตรี คีตา (ภาคลาโรง)
 ผลงานร่วมกับวงบัตเตอร์ฟลาย พ.ศ. 2526
รายชื่อเพลง
 Get Enough
 Plastique
 Wish You Were Here
 Dead or Alive
 Reality
 Mr.
 Let Me In
 ผลงานร่วมกับวงบัตเตอร์ฟลาย พ.ศ. 2529 ชุด Action ตอนนั้น กฤษณ์ โชคทิพย์พัฒนา ดำรงตำแหน่งมือเบสและร้องนำ
รายชื่อเพลง
 Action
 Dream Chaser
 Numb
 Hammer Song
 Phosphorus
 I Lost My Smile
 Let It Live
 Red Rose Queen
 ผลงานร่วมกับวงกัมปะนีปี พ.ศ. 2534 อัลบั้มไม่มีจำกัด
รายชื่อเพลง
 วัด
 ประเทศไทย
 แม่เดียวกัน
 นักเดินทาง
 ไม่มีเหลือเฟือ
 เทวดา
 กลับคำเสีย
 ไทยมืด
 สรุปว่า...บ้า
 ผัดไทย
อัลบั้มนี้มีเพลงที่กฤษณ์ร้องคือเพลง กลับคำเสีย ซึ่งเป็นเพลงฮิตที่ติดหูคนฟังมาจนถึงปัจจุบันนี้

 ผลงานการแต่งเพลง 

อัสนี-วสันต์
 บ้าหอบฟาง
 กาละเทศะ
 ผักชีโรยหน้า
 สายล่อฟ้า
 ทั้งทั้งที่รู้
 ยินยอม
 กระดี่ได้น้ำ
 ฟักทอง
 เหลือเก็บ-เหลือจ่าย
 รุ้งกินน้ำ
ธงไชย แมคอินไตย์
 สบาย สบาย
 คนข้างบ้าน
 ไม่อาจหยั่งรู้
 เสียดาย
ไมโคร
 อย่าดีกว่า (คำร้องและทำนอง ใช้นามแฝงว่า กฤษณา การุณย์)
 อู๊ดกับแอ๊ด (นามแฝงว่า กฤษณา การุณย์)
 หมื่นฟาเรนไฮต์
 จริงใจซะอย่าง
 อึดอัดออก
แหวน ฐิติมา
 สองมือ สองตา หนึ่งใจ
บิลลี่ โอแกน
 บอกแล้วแววมันออก
 แบ่งตรงไหน
 ทอมทอม
นูโว
 หลอกกันเล่นเลย
 โลกเราสวยงาม
 สองคนในร่างเดียว
 หลุมหลบภัย
อำพล ลำพูน
 เสียมั้ย
วสันต์ โชติกุล
 สับสน
นรินทร ณ บางช้าง
 อาจเป็นเรา
 พ่อฉันซ่าส์
ใหม่ เจริญปุระ
 เธอคงไม่รู้
 เสี่ยงเป็นเสี่ยงกัน
นรศักดิ์ รัตนเวโรจน์
 ค่ำคืนของวันหนึ่ง (ร่วมกับ สมชาย กฤษณะเศรณี)
 ไม่อยากจะทำอย่างนี้เลย (ร่วมกับ อนุวัฒน์ สืบสุวรรณ)
เจตริน วรรธนะสิน
 ขอบคุณมากครับ
 ยุ่งน่า
 เพิ่งเข้าใจ
มิคกี้
 สิ่งเดียว
ยูเอชที
 ไม่รู้เท่าไหร่...จริงๆ เพื่อน
 ดูดีดี...นะเพื่อน
วสุ แสงสิงแก้ว
 แซงคิว
มอส ปฏิภาณ
 ปล่อยมันไป
ธเนศ วรากุลนุเคราะห์
 อย่าคิดนาน
 แดนศิวิไลซ์ II
อินคา
 กลับคืนรัง
กัมปะนี
 ไม่มีเหลือเฟือ
 ไทยมืด
สุรสีห์ อิทธิกุล
 พลุเพลิง
 ใกล้กับไกล
เต๋อ เรวัต
 อยากรู้นัก

 5 กันยายน พ.ศ. 2541 เป็นนักดนตรีในคอนเสิร์ต จากเพื่อน พี่และน้อง แด่เรวัต พุทธินันท์
16 ธันวาคม พ.ศ. 2544 เป็นแขกรับเชิญในคอนเสิร์ต Nuvo IN Love
22 กุมภาพันธ์ พ.ศ. 2557 ร่วมแสดงในคอนเสิร์ต แบเบอร์เพื่อชาวนา
นอกจากนี้ กฤษณ์ โชคทิพย์พัฒนา ยังเป็นโปรดิวเซอร์ให้กับวงดนตรีอีกหลายวงเช่น ไมโคร นูโว เพชร โอสถานุเคราะห์ ฯลฯ และยังอยู่ในเบื้องหลังความสำเร็จของนักดนตรีอีกมากมาย
# พระเจ้าบรมวงศ์เธอ พระองค์เจ้าแสงจันทร์
พระเจ้าบรมวงศ์เธอ พระองค์เจ้าแสงจันทร์ (พ.ศ. 2359 – 2 กุมภาพันธ์ พ.ศ. 2421) เป็นพระราชธิดาในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาสุดใหญ่ มีพระโสทรเชษฐภคินี คือ พระเจ้าบรมวงศ์เธอ พระองค์เจ้าดวงเดือน (พ.ศ. 2354—2414)ส.พลายน้อย. พระบรมราชินีและเจ้าจอมมารดา. พิมพ์ครั้งที่ 5. กรุงเทพฯ : ฐานบุ๊คส์. 2554, หน้า 274-275 พระองค์เจ้าแสงจันทร์ได้รับราชการสนองพระเดชพระคุณเป็นพนักงานพระสุคนธ์ 

พระเจ้าบรมวงศ์เธอ พระองค์เจ้าแสงจันทร์ สิ้นพระชนม์เมื่อวันที่ 2 กุมภาพันธ์ พ.ศ. 2421 ในรัชกาลพระบาทสมเด็จพระจุลจอมเกล้าเจ้าอยู่หัว สิริพระชันษา 62 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 14 สิงหาคม พ.ศ. 2422

 พระอิสริยยศ 

 พ.ศ. 2359 – 21 กรกฎาคม พ.ศ. 2367 : หม่อมเจ้าแสงจันทร์
 21 กรกฎาคม พ.ศ. 2367 – 2 เมษายน พ.ศ. 2394 : พระเจ้าลูกเธอ พระองค์เจ้าแสงจันทร์
 2 เมษายน พ.ศ. 2394 – 2 กุมภาพันธ์ พ.ศ. 2421 : พระเจ้าราชวรวงศ์เธอ พระองค์เจ้าแสงจันทร์
 15 กรกฎาคม พ.ศ. 2454 : พระเจ้าบรมวงศ์เธอ พระองค์เจ้าแสงจันทร์

พงศาวลี
# พระเจ้าบรมวงศ์เธอ พระองค์เจ้าสุบงกช
พระเจ้าบรมวงศ์เธอ พระองค์เจ้าสุบงกช (30 สิงหาคม พ.ศ. 2360 — 28 ตุลาคม พ.ศ. 2424) เป็นพระราชธิดาพระองค์ที่ 23 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาน้อยลาว

พระประวัติ
พระเจ้าบรมวงศ์เธอ พระองค์เจ้าสุบงกช ประสูติเมื่อวันเสาร์ที่ 30 สิงหาคม พ.ศ. 2360 เป็นพระราชธิดาในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาน้อยลาว พระธิดาพระมหาอุปราช (เจ้าติสสะ)สุเจน กรรพฤทธิ์. ตามรอยเจ้าอนุวงศ์ คลี่ปมประวัติศาสตร์ไทย-ลาว. กรุงเทพฯ:สารคดี. 2555, หน้า 48-49 มีพระเชษฐาร่วมเจ้าจอมมารดาพระองค์หนึ่งส.พลายน้อย. พระบรมราชินีและเจ้าจอมมารดา. พิมพ์ครั้งที่ 5. กรุงเทพฯ : ฐานบุ๊คส์. 2554, หน้า 278 คือ พระเจ้าบรมวงศ์เธอ พระองค์เจ้าชาย (ไม่ปรากฏพระนาม) (11 มิถุนายน พ.ศ. 2358 - พ.ศ. 2364) 

พระองค์ประสูติในขณะที่พระราชบิดายังดำรงพระยศเป็นพระเจ้าลูกยาเธอ กรมหมื่นเจษฎาบดินทร์ เมื่อแรกประสูติจึงมีพระยศเป็น หม่อมเจ้าสุบงกช ต่อมาเมื่อพระราชบิดาได้บรมราชาภิเษกเป็นพระบาทสมเด็จพระนั่งเกล้าเจ้าอยู่หัว จึงทรงเลื่อนเป็น พระเจ้าลูกเธอ พระองค์เจ้าสุบงกช ทั้งนี้พระองค์เจ้าสุบงกชได้รับราชการสนองพระเดชพระคุณในการกำกับการแจกเบี้ยหวัด

พระเจ้าบรมวงศ์เธอ พระองค์เจ้าสุบงกช สิ้นพระชนม์เมื่อเวลา 22.07 น. ของวันศุกร์ที่ 28 ตุลาคม พ.ศ. 2424 ในรัชกาลพระบาทสมเด็จพระจุลจอมเกล้าเจ้าอยู่หัว สิริพระชนมายุได้ 64 พรรษา

 พระอิสริยยศ 

 30 สิงหาคม พ.ศ. 2360 — 21 กรกฎาคม พ.ศ. 2367 : หม่อมเจ้าสุบงกช
 21 กรกฎาคม พ.ศ. 2367 — 2 เมษายน พ.ศ. 2394 : พระเจ้าลูกเธอ พระองค์เจ้าสุบงกช
 2 เมษายน พ.ศ. 2394 — 28 ตุลาคม พ.ศ. 2424 : พระเจ้าราชวรวงศ์เธอ พระองค์เจ้าสุบงกช
 15 กรกฎาคม พ.ศ. 2454 : พระเจ้าบรมวงศ์เธอ พระองค์เจ้าสุบงกช

พงศาวลี
# ไชนาเน็ทเวิร์กเทเลวิชั่น
ไชนาเน็ทเวิร์กเทเลวิชั่น หรือ ซีเอ็นทีวี(;) เป็นเว็บไซต์ของสถานีวิทยุโทรทัศน์กลางแห่งประเทศจีน และสถานีโทรทัศน์ในประเทศจีน เป็นเว็บไซต์ที่สามารถรับชมรายการสด และรายการย้อนหลังได้ โดยผ่านเว็บไซต์ http://www.cntv.cn หรือ http://www.cntv.com.cn 

 ส่วนประกอบของเว็บไซต์ 
หน้าหลัก
ส่วนชมรายการสดและรายการย้อนหลัง 
ส่วนข่าว
ส่วนเศรษฐกิจ
ส่วนกีฬา
ส่วนบันเทิง
ส่วนภาพยนตร์
ส่วนละครชุด
ส่วนสารคดี
ส่วนรายการเด็ก
ส่วนวิทยาศาสตร์
ส่วนการศึกษา
ส่วนสุขภาพ
ส่วนยานยนต์
ส่วนไอที
ส่วนแฟชั่น
ส่วนอาหาร
เกม
ซีบอกซ์
ศูนย์บริการ
# นิรันดร์ ธรรมปรีชา
นิรันดร์ ธรรมปรีชา เกิดเมื่อวันที่ 24 กันยายน พ.ศ. 2501 เป็นผู้กำกับภาพยนตร์ชาวไทย หนึ่งในผู้กำกับภาพยนตร์ กลุ่มคนไท มีผลงานกำกับภาพยนตร์เรื่องแรกคือ ไผ่ปล้องเดียว ในปี พ.ศ. 2529 จากนั้นสร้างชื่อเสียงกับภาพยนตร์เรื่อง กะเหรี่ยงตกดอย (2530) และ ผลุบโผล่ (2533)  ที่สร้างรายได้ดีในสมัยนั้น จากนั้นเขากำกับในภาพยนตร์แนวชีวิตเรื่อง ก้อนหินในดินทราย (2533) และต่อมากำกับในภาพยนตร์ตลกที่เขาถนัดเรื่อง 3กบาล (2533) และในปี 2552 ร่วมกับกับภาพยนตร์เรื่อง โยมผีพ่อ กับติ๊ก กลิ่นสี

ผลงานกำกับภาพยนตร์

 รักน่ารัก (2525)
 กุนซืออ้วน (2525)
 วันนี้ยังมีเธอ (2526)
 วันวานยังหวานอยู่ (2526)
 หยุดหัวใจไว้ที่รัก (2527)
 สยามสแควร์ (2527)
 18 กะรัต (2528)
 ฝันที่เป็นจริง (2528)
 ไผ่ปล้องเดียว (2529)
 เคหาสน์ดาว (2529)
 กะเหรี่ยงตกดอย (2530)
 กะเหรี่ยงลอยฟ้า (2531)
 กระชุ่มกระชวย (2531)
 ผิดฝาไม่ผิดตัว (2531)
 ผลุบโผล่ (2533)
 ก้อนหินในดินทราย (2533)
 3กบาล (2533)
 ตามล่าแต่หาไม่เจอ (2535)
 เท่ ส้ม อ๋อง (2535)
 นะมะปะสุ (2538)
 รักไม่ถึง 100  (2543)
 นรกสาวตะรุเตา  (2546)
 สั่งตายห้ามตาย  (2546)
 กาม  (2547)
 มิดะ (2547)
 ผู้หญิงซอยทรัพย์ (2549)
 โยมผีพ่อ (2552)
 โด๋-นัท (2554)

 ช่างภาพ 

 แม่หอยหลอด (2525)
 นักเลงตราควาย (2526)
 ไอ้เก่ง (2526)

ผลงานแสดงละคร

 โลกสองใบของนายเดียว (2550) รับบท จิ๋ม บางจาก

ผลงานกำกับละคร

 ตลาด โรงเจ ลิเก ความรัก (2546) ช่อง 7
 ฟ้าสวย เลนส์ใส (2549) ช่อง 7
 สะใภ้ไร้เงา (2559)  ช่อง 7
 ภูตสาวสื่อรัก (2560) ช่อง 7 
สุภาพบุรุษ บ้านทุ่ง (2556) ช่อง 7